
COMUNICAT DE PRESĂ




Curtea de Apel Iași aduce la cunoștința publicului că pe site-ul instanței, la adresa www.ca-iasi.ro, este pus la dispoziție un formular electronic prin care părțile și reprezentanții acestora pot depune, în format electronic, acte procedurale sau cereri de acces la dosarul electronic aflat pe rolul  oricărei instanțe din raza de activitate a Curții de Apel Iași.
De asemenea, formularul poate fi utilizat și pentru depunerea, în format electronic, de cereri de chemare în judecată.
Precizăm faptul că acest formular generează confirmare de primire a actelor depuse. 
[bookmark: _GoBack]Studierea dosarelor aflate pe rolul instanțelor din circumscripția Curții de Apel Iași se realizează prin accesarea dosarului electronic.

